पहिलो संविधानसभामा महिलाको उपस्थिती राम्रो थियो । तर दोस्रो संविधानसभाको चुनावमा ३३ प्रतिशत पनि पुगेन । अहिलेको अवस्था झन् त्यो भन्दा पनि तल झर्ने देखिरहेका छौँ । त्यस कारण शान्तिपूर्ण हाम्रो आन्दोलनले भएन । अब हाम्रो संघर्षलाई कडा रुप दिने र कडा रुपमा प्रस्तुत हुने निष्कर्षमा पुगेका छौँ । निर्णय गर्दा नेताहरूलाई घेराबन्दी गर्ने, तालाबन्दी गर्ने, सडक आन्दोलन गर्ने जस्ता कार्यक्रम हुन सक्छन् । हाम्रा कडा संघर्षका रुपहरू के–के हुनसक्छन् भन्ने कुरा तय गरिसकेका छैनौं । हामी संघर्षमा चुकेका छैनौं । जुन परिणाम हामीले पाउनुपर्ने थियो त्यो हुन नसकेको मात्रै हो ।
